Secţiunea a 4-a
Clasarea şi renunţarea la urmărire penală. CPP 2009 (Editat de Adrian Grecu)

Art. 319. Continuarea urmăririi penale la cererea suspectului sau a
inculpatului
(1) În caz de clasare ca urmare a constatării că a intervenit amnistia,
prescripţia, retragerea plângerii prealabile sau al existenţei unei cauze de
nepedepsire, precum şi în cazul renunţării procurorului la urmărirea penală,
suspectul sau inculpatul poate cere, în termen de 20 zile de la primirea copiei de
pe ordonanţa de soluţionare a cauzei, continuarea urmăririi penale.
(2) După introducerea cererii în termenul legal, urmărirea penală va
continua şi, dacă se constată un alt caz de netrimitere în judecată decât cele
prevăzute în alin.(1), procurorul va dispune clasarea cauzei în raport de acel caz.
(3) Dacă nu se constată situaţia prevăzută în alin.(2), se va adopta prima
soluţie de netrimitere în judecată.